b'\n_START_ARTICLE_\nHermione Granger\n_START_SECTION_\nDescripci\xc3\xb3 f\xc3\xadsica i personatge\n_START_PARAGRAPH_\nL\'Hermione t\xc3\xa9 el cabell castany i llarg, els ulls marrons, i les dents bastant grosses (fins al seu quart any). Tot i que mai va destacar pel seu aspecte f\xc3\xadsic (de fet, s\xc3\xb3n diversos els personatges que s\'han rigut d\'ella per aix\xc3\xb2, destacant en Draco Malfoy, la Pansy Parkinson i en Severus Snape), durant el seu quart any va sofrir una gran transformaci\xc3\xb3 de cara._NEWLINE_Una d\'aquestes transformacions va ser la de les seves dents davanteres, m\xc3\xa9s grans del normal. Va ser abans del ball de Nadal quan, despr\xc3\xa9s d\'una baralla amb en Draco Malfoy en la qual les seves dents van cr\xc3\xa9ixer descomunalment, va visitar la infermeria perqu\xc3\xa8 la Madame Pomfrey les retorn\xc3\xa9s a la seva grand\xc3\xa0ria natural. No obstant aix\xc3\xb2, quan la infermera li va dir que li indiqu\xc3\xa9s quan havien recuperat la seva grand\xc3\xa0ria original, l\'Hermione deix\xc3\xa0 que els hi disminu\xc3\xads fins a deixar-se-les molt millor del que estaven, com b\xc3\xa9 van apreciar els seus amics._NEWLINE_Un altre dels canvis va ser en el cabell, quan, despr\xc3\xa9s d\'aplicar-se una poci\xc3\xb3 allisadora, apareix amb el cabell laci i brillant al Ball de Nadal. De fet, la seva aparici\xc3\xb3 al ball va deixar a en Harry, en Ron, les bessones Patil, molts altres companys, professors i el director de Howgarts sorpresos i amb la boca oberta._NEWLINE_La seva reputaci\xc3\xb3, la qual treballa \xc3\xa0rduament per mantenir, com l\'estudiant m\xc3\xa9s intel\xc2\xb7ligents del seu any \xc3\xa9s causa de freq\xc3\xbcents burles, encara que en Harry i en Ron depenen d\'ella per a la seva ajuda acad\xc3\xa8mica, i el seu coneixement i sentit com\xc3\xba ha demostrat ser valu\xc3\xb3s per a poder v\xc3\xa8ncer els desafiaments dels tres amics._NEWLINE_L\'Hermione \xc3\xa9s valenta i lleial, t\xc3\xa9 una consci\xc3\xa8ncia pol\xc3\xadtica brava i no t\xc3\xa9 problemes a mantenir una ment clara en moments de crisis. Per exemple, la mentida que li diu a la Professora Umbridge per a salvar a en Harry a Harry Potter i l\'orde del F\xc3\xa8nix (ella diu que hi ha una arma amagada en el bosc que va ser creada sota les ordres del professor Dumbledore)._NEWLINE_Sense dubte, l\'intelecte de l\'Hermione \xc3\xa9s fort en mem\xc3\xb2ria i an\xc3\xa0lisi d\'objectius. Encara que compassiva, l\'Hermione pot ser ing\xc3\xa8nua i fins a insensible amb les persones, malgrat la seva posici\xc3\xb3 com "la sensible" dels tres amics. L\'Hermione pot molestar-se bastant amb persones que no coneguin (el que per a ella s\xc3\xb3n) fets senzills, o no segueixin (el que per a ella s\xc3\xb3n) idees assenyades. Mentre ella era partid\xc3\xa0ria totalment d\'obeir les regles, la influ\xc3\xa8ncia d\'en Harry i en Ron fa que es plantegi trencar-les, sempre que sigui necessari per a obtenir una bona fi. \xc3\x89s l\'alumna m\xc3\xa9s intel\xc2\xb7ligent, potser de tota l\'escola Hogwarts.\n_START_SECTION_\nPersonalitat\n_START_PARAGRAPH_\nL\'Hermione Granger destaca per la seva incre\xc3\xafble intel\xc2\xb7lig\xc3\xa8ncia i car\xc3\xa0cter perfeccionista. A m\xc3\xa9s de ser la primera del seu curs i haver estat a punt d\'entrar a Ravenclaw, l\'Hermione demostra la seva intel\xc2\xb7lig\xc3\xa8ncia en moltes altres ocasions al llarg dels llibres. A Harry Potter i la pedra filosofal, descobrint l\'enigma de l\'Snape utilitzant la l\xc3\xb2gica, a La Cambra Secreta, endevinant que la criatura que s\'amagava entre les canonades era un basilisc, al Pres d\'Azkaban, esbrinant que en Llopin era un home llop, al Calze de Foc, ajudant a en Harry amb les proves, a Harry Potter i l\'orde del F\xc3\xa8nix, descobrint el significat de la profecia al Departament de Misteris ("\xc3\x89s el Temps\xe2\x80\xa6"), a m\xc3\xa9s d\'ajudar a en Harry amb els Cavallers de la mort, al Misteri del Pr\xc3\xadncep, mig esbrinant a qui pertanyia el llibre; i ja a Harry Potter i les rel\xc3\xadquies de la Mort, l\'Hermione ofereix a en Harry la seva ajuda i companyia a tot el llarg de l\'aventura._NEWLINE_A m\xc3\xa9s, l\'Hermione \xc3\xa9s una persona justa a qui li preocupen els problemes dels altres, especialment els d\'aquells que s\xc3\xb3n m\xc3\xa9s febles o que estan desprotegits. \xc3\x89s freq\xc3\xbcent que ajudi a en Neville amb les classes, ha recolzat a en Hagrid en tasques com la defensa de l\'hipogrif Becbrau i defensa a en Kreacher, l\'elf dom\xc3\xa8stic de la Casa Black, quan tots el tracten malament._NEWLINE_Pel que fa als elfs dom\xc3\xa8stics, l\'Hermione t\xc3\xa9 una opini\xc3\xb3 molt peculiar entre els mags. Crea una plataforma, la PET (Prou Elfs Tiranitzats) per a defensar els seus drets, a pesar que la majoria d\'ells no volen sentir ni parlar de drets. La seva postura, malgrat ser molt criticada per en Ron i altres companys, \xc3\xa9s admirada per personatges com l\'Albus Dumbledore o en Sirius Black, que consideren la seva actitud com justa i correcta.\n_START_SECTION_\nHist\xc3\xb2ria i evoluci\xc3\xb3\n_START_PARAGRAPH_\nL\'Hermione \xc3\xa9s el que alguns mags coneixen com "sang de fang", o persona de fam\xc3\xadlia muggle. Els seus pares s\xc3\xb3n dentistes, ra\xc3\xb3 per la qual no volen que ella es redueixi les dents m\xc3\xa0gicament. Va n\xc3\xa9ixer el dia 19 de setembre (de l\'any 1979) i \xc3\xa9s, per tant, pr\xc3\xa0cticament un any major que la resta dels seus companys. Aix\xc3\xb2 va ser confirmat per la J.K. Rowling quan va dir que, per a entrar a Hogwarts calia haver complert ja els 11 anys. Quan li va arribar la carta de l\'escola es va mostrar totalment sorpresa i entusiasmada. Durant aquest estiu va llegir tots els llibres que estudiarien aquell any i va comen\xc3\xa7ar el curs sabent molt m\xc3\xa9s que els altres alumnes._NEWLINE_En el primer llibre, l\'Hermione va comen\xc3\xa7ar sent una "set-ci\xc3\xa8ncies insofrible", com b\xc3\xa9 la recordava en Ron, que corregia als seus companys i parlava d\'estudis constantment. No obstant aix\xc3\xb2, la seva actitud estricta per a les normes va ser, a poc a poc, fent-se menys severa. De fet, al final del primer llibre, li confessa a en Harry el bon mag que creu que \xc3\xa9s, car ella \xc3\xa9s nom\xc3\xa9s llibres. En aquest llibre podem destacar el seu \xc3\xbas de la l\xc3\xb2gica a l\'enfrontar-se a l\'endevinalla d\'en Severus Snape._NEWLINE_En el segon llibre, l\'Hermione sent la por i el rebuig pel seu origen muggle. No obstant aix\xc3\xb2, en comptes d\'espantar-se i rec\xc3\xb3rrer als amulets com fan altres companys, ella tracta de trobar la manera de solucionar el problema descobrint qui \xc3\xa9s la b\xc3\xa8stia. Amb el temps, l\'Hermione va demostrant el seu veritable car\xc3\xa0cter Gryffindor al ser capa\xc3\xa7 d\'enfrontar-se a les seves pors. Aconsegueix fer la poci\xc3\xb3 de la mutaci\xc3\xb3, la m\xc3\xa9s complicada que ha vist fins al moment i que no es veu a classe fins al sis\xc3\xa8 curs (quan en Llagot la presenta a la seva primera classe). \xc3\x89s petrificada pel Basilisc poc despr\xc3\xa9s d\'haver descobert que era aquesta la criatura de la Cambra Secreta._NEWLINE_En el tercer llibre, l\'Hermione demostra el seu car\xc3\xa0cter just i noble, respectant la intimitat d\'en Llopin i no explicant el seu secret. A m\xc3\xa9s, \xc3\xa9s molt menys estricta amb les regles, acceptant usar el reculatemps de manera il\xc2\xb7legal juntament amb en Harry, per a rescatar a en Sirius, a en Harry i a ella mateixa dels dem\xc3\xa8ntors i, a en Becbrau que li tallessin el cap. Podem destacar com moments de l\'Hermione en aquest llibre la bufetada que li d\xc3\xb3na a en Draco Malfoy quan el sent criticar en Hagrid, la defensa d\'en Becbrau o el seu enfadament amb en Ron, provocat per la relaci\xc3\xb3 entre el seu gat i la rata d\'ell. Tamb\xc3\xa9 \xc3\xa9s important apreciar que en aquest llibre, l\'Hermione abandona Futurologia per considerar-la una assignatura poc seriosa. Aquesta ser\xc3\xa0 la primera vegada que es discuteix o discrepa amb un professor, per\xc3\xb2 no l\'\xc3\xbaltima._NEWLINE_En el quart llibre, l\'Hermione es converteix en el punt intermedi entre en Harry i en Ron, que tenen una baralla i deixen de parlar-se. Ella tracta de reconciliar-los, per\xc3\xb2 acaba perdent els nervis en m\xc3\xa9s d\'una ocasi\xc3\xb3, car l\'usen de missatgera. Amb les regles \xc3\xa9s molt m\xc3\xa9s flexible, car no dubta a ajudar a en Harry amb les proves del Torneig dels Tres Mags. A m\xc3\xa9s, \xc3\xa9s en aquest llibre en el primer en el qual els seus amics comencen a veure a l\'Hermione com "una noia" (com b\xc3\xa9 puntualitza en Ron) i on comen\xc3\xa7a a adoptar costums d\'adolescent (com retirar-se dues hores abans per a arreglar-se per al ball). En Viktor Krum, que ser\xc3\xa0 la seva parella al Ball, ser\xc3\xa0 punt de discussi\xc3\xb3 entre en Ron i ella des d\'aquest moment fins a l\'\xc3\xbaltim llibre._NEWLINE_En el cinqu\xc3\xa8 llibre, l\'Hermione s\'enfronta a l\'actitud de tots aquells companys que no es creuen a en Harry. D\'entre les actituds del trio, la seva \xc3\xa9s la m\xc3\xa9s destacada i les m\xc3\xa9s intel\xc2\xb7ligent doncs, en comptes de simplement queixar-se i barallar-se amb aquells que no els creuen, ella decideix fer alguna cosa al respecte. \xc3\x89s per aix\xc3\xb2 que t\xc3\xa9 la idea que la Rita Skeeter li faci l\'entrevista a en Harry i de crear l\'Ex\xc3\xa8rcit d\'en Dumbledore. Aqu\xc3\xad es pot apreciar una profunda transformaci\xc3\xb3 en l\'Hermione, que passa a ser una noia que s\'enfronta a la seva professora per no estar d\'acord amb el que diu i se salta una gran quantitat de normes durant l\'any. \xc3\x89s ara quan descobrim que l\'obsessi\xc3\xb3 de l\'Hermione no \xc3\xa9s amb les normes pel simple fet de ser normes, sin\xc3\xb3 perqu\xc3\xa8 les considera correctes. Aix\xc3\xb2 es pot apreciar en la seva actitud pel que fa a les regles que la Dolors Umbridge va afegint al llarg del curs, a les quals critica i no dubta a saltar-se (com amb l\'ED). A m\xc3\xa9s, \xc3\xa9s l\'\xc3\xbanica amb el valor suficient per a explicar-li a en Harry que les seves ganes de salvar sempre a tot el m\xc3\xb3n pot ser un problema per als altres. En la seva relaci\xc3\xb3 amb en Ron no s\'observen canvis, \xc3\xbanicament alguna gelosia per la seva banda davant l\'esment d\'en Viktor Krum._NEWLINE_En el sis\xc3\xa8 llibre, l\'Hermione mostra facetes de la seva personalitat que no s\'havien vist abans. Quan en Harry la supera en una assignatura per primera vegada (descomptant Defensa Contra les Forces del Mal), l\'Hermione s\'enfada i discuteix sobre el llibre (actuant amb l\xc3\xb2gica novament i puntualitzant que no hauria de fiar-se d\'un llibre escrit per alg\xc3\xba que no coneixia, recordant l\'ocorregut amb el Diari de Rodlel). A m\xc3\xa9s, l\'Hermione s\'atreveix a convidar a en Ron a la festa de Nadal d\'en Llagot, durant algun temps sembla que poguessin arribar a alguna cosa i aix\xc3\xb2 fa apar\xc3\xa8ixer un altre costat del seu car\xc3\xa0cter (com quan li ajuda en les proves de guardi\xc3\xa0). Despr\xc3\xa9s, quan en Ron comen\xc3\xa7a a sortir amb la Lavender Brown, l\'Hermione s\'empipa i, al no entendre el perqu\xc3\xa8 de l\'actitud d\'en Ron, passa de ser la nena que plorava en tercer a llan\xc3\xa7ar uns ocells fetillats contra el seu cap, i fins a sortir en forma de venjan\xc3\xa7a amb l\'enemic d\'en Ron en el quidditch, Cormac McLaggen. Despr\xc3\xa9s d\'estar mesos sense parlar a en Ron, l\'Hermione es mostra visiblement preocupada quan ell \xc3\xa9s enverinat i a poc a poc van prenent una actitud molt m\xc3\xa9s cordial de la qual tenien, culminant en el funeral d\'en Dumbledore, on ell la consola mentre ella plora en el seu muscle._NEWLINE_En el set\xc3\xa8 llibre, ella, al costat d\'en Ron i en Harry, fan tot un viatge per a trobar i destruir els horricreus, assumint els riscos i modificant la mem\xc3\xb2ria dels seus pares per a evitar que corrin algun perill. Es mostra com essencial, salvant a en Harry de la Nagini a la vall del Godric, rescatant als seus amics de la casa del senyor Lovegood i sent essencial per a desxifrar el misteri de les rel\xc3\xadquies de la Mort, que la seva clau es troba en el llibre que en Dumbledore li deixa com a her\xc3\xa8ncia. Destrueix l\'horricreu de la Copa de Hufflepuff amb els ullals de basilisc que ella i en Ron agafen de la Cambra dels Secrets. La seva relaci\xc3\xb3 amb en Ron es va estrenyent a poc a poc i, encara que tenen una forta discussi\xc3\xb3, abandonen una mica les seves baralles constants. Les mostres d\'afecte i amor es fan m\xc3\xa9s i m\xc3\xa9s evidents, arribant a besar-se en la Batalla de Hogwarts._NEWLINE_L\'Hermione Granger sobreviu a la Batalla de Hogwarts i, segons una entrevista recent, la JK va dir que ella \xc3\xa9s l\'\xc3\xbanica del trio que va tornar al col\xc2\xb7legi, ja que necessitava examinar-se per als MAG i poder entrar a la Conselleria._NEWLINE_En l\'ep\xc3\xadlog, situat 19 anys despr\xc3\xa9s del final del llibre set, podem veure a en Ron i l\'Hermione com una parella, amb dos fills, la Rose Weasley, nascuda vuit anys despr\xc3\xa9s de la batalla de Hogwarts i l\'Hugo Weasley, nascut 10 anys despr\xc3\xa9s. Segons informacions de la J. K. Rowling en el xat en el qual va participar despr\xc3\xa9s de la publicaci\xc3\xb3 del set\xc3\xa8 llibre, l\'Hermione treballa el Departament d\'Aplicaci\xc3\xb3 de la Llei M\xc3\xa0gica, on va ser enviada despr\xc3\xa9s d\'un temps en el Comite de Regulaci\xc3\xb3 de Criatures M\xc3\xa0giques. Entre els seus assoliments destaquen la defensa dels drets dels elfs dom\xc3\xa8stics i la seva lluita per la igualtat total entre els bruixots muggle i de sang pura._NEWLINE_T\xc3\xa9 deu nebots, en James Sirius Potter, l\'Albus Severus Potter i la Lily Luna Potter, fills d\'en Harry James Potter i la Ginny Weasley; la Victoire, primera filla d\'en Bill Weasley i la Fleur Delacour i dos fills menors: la Dominique i en Louis. Tamb\xc3\xa9 \xc3\xa9s tia dels fills d\'en George i de l\'Angelina Johnson, en Fred i la Roxane. J.K. Rowling va dir que "en George mai es recupera de la p\xc3\xa8rdua del seu germ\xc3\xa0 bess\xc3\xb3, de manera que al seu fill li va posar Fred". I igualment de la Molly i la Lucy, filles d\'en Percy._NEWLINE_Els seus sogres s\xc3\xb3n la Molly Weasley i l\'Arthur Weasley.\n_START_SECTION_\nAssociacions a les quals pertany\n_START_PARAGRAPH_\nLa PET \xc3\x89s una instituci\xc3\xb3 creada per ella mateixa en defensa dels elfs dom\xc3\xa8stics com ja s\'ha esmentat, que els seus \xc3\xbanics quatre integrants esmentats en els llibres (i probablement els \xc3\xbanics quatre existents) s\xc3\xb3n en Harry, en Ron, en Neville (afiliat per culpa de les constants reprimendes de l\'Hermione) i la mateixa Hermione. PET \xc3\xa9s un acr\xc3\xb2nim de Prou Elfs Tiranitzats, i va ser fundada al quart curs, quan l\'Hermione sent ll\xc3\xa0stima en veure el maltractament que pateixen algunes d\'aquestes criatures de part dels seus amos. En angl\xc3\xa8s, la societat es diu S.P.E.W. (the Society for the Promotion of Elfish Welfare). A part d\'exigir remuneraci\xc3\xb3 per al treball dels elfs dom\xc3\xa8stics, l\'Hermione ha fet altres accions, com teixir peces de vestir senzilles (guants, bufandes, barrets) i amagar-les en la seva Sala Comuna perqu\xc3\xa8 l\'elf dom\xc3\xa8stic que la trobi sigui lliure (amb desastroses conseq\xc3\xbc\xc3\xa8ncies per a en Dobby, que havia de netejar tota la Sala Comuna de Gryffindor per la negativa de la resta dels elfs). Aquestes accions i la instituci\xc3\xb3 en general no ha rebut molt suport per part dels amics m\xc3\xa9s propers a l\'Hermione, en Harry, en Ron i en Neville (qui s\xc3\xb3n membres nom\xc3\xa9s per no voler donar-li una negativa a la seva amiga), ni per part de companys de Gryffindor o una altra resid\xc3\xa8ncia de l\'escola i ha estat mal vista per una elfa dom\xc3\xa8stica anomenada Winky._NEWLINE_L\'Ex\xc3\xa8rcit d\'en Dumbledore: En principi, les seves sigles, ED, significaven Equip de Defensa (nom proposat per la Xo Xang, alumna de Ravenclaw), per\xc3\xb2, per suggeriment de la Ginny Weasley, va passar a anomenar-se Ex\xc3\xa8rcit d\'en Dumbledore. La idea principal va ser de l\'Hermione, que va suggerir a en Harry com a l\xc3\xadder en la primera reuni\xc3\xb3 que van realitzar. La idea principal era fer una associaci\xc3\xb3 en la qual poguessin suplir les defici\xc3\xa8ncies de les classes de la professora Umbridge. Durant algun temps, i malgrat la normativa que ho prohibia, es van reunir en la Sala de la Necessitat. All\xc3\xa0 l\'Hermione conjur\xc3\xa0 el seu primer Patronus (amb forma de ll\xc3\xbadriga, l\'animal preferit de la J.K). Va ser ella la qual va dissenyar la manera per a citar a la gent a les reunions (mitjan\xc3\xa7ant unes monedes que duien la data de la reuni\xc3\xb3 al costat) i la manera d\'identificar els tra\xc3\xafdors (quan la Marietta Edgecombe li va explicar a la Umbridge sobre l\'exist\xc3\xa8ncia de l\'ED, en el seu rostre va apar\xc3\xa8ixer un text). Aquesta associaci\xc3\xb3 va ser, per tant, una altra gran obra de l\'Hermione._NEWLINE_El Club de l\'Horaci Llagot: Format pel professor Horaci Llagot, aquest club reuneix a aquells alumnes i ex alumnes amb qualitats especials i possibilitats de convertir-se, en el futur, en gent influent tant en la Conselleria, en el Quidditch o en altres camps. L\'Hermione entra a formar part d\'ell per la seva incre\xc3\xafble intel\xc2\xb7lig\xc3\xa8ncia, que li \xc3\xa9s anunciada a en Llagot per en Harry, quan li diu que "la seu millor amiga \xc3\xa9s d\'origen muggle i \xc3\xa9s la m\xc3\xa9s intel\xc2\xb7ligent del curs".'